**12. A feladat a rendszerváltás utáni Magyarország nemzeti és etnikai kisebbségeivel kapcsolatos.**

**Oldja meg a feladatokat a forrás és ismeretei segítségével!** *(Egy-egy paragrafus száma*

*több válaszban is szerepelhet.)* (Elemenként 0,5 pont.)

**„1. §** (1) E törvény hatálya kiterjed a Magyar Köztársaság területén élő mindazon

magyar állampolgárságú személyekre, akik magukat valamely nemzeti vagy

etnikai kisebbséghez tartozónak tekintik, valamint e személyek közösségeire. […]

**4. §** (1) A Magyar Köztársaság tilalmaz minden olyan politikát, amely:

- a kisebbségnek a többségi nemzetbe való beolvasztását célozza vagy ezt

eredményezi; […]

**7. §** (1) Valamely nemzeti, etnikai csoporthoz, kisebbséghez (a továbbiakban:

kisebbséghez) való tartozás vállalása és kinyilvánítása az egyén kizárólagos és

elidegeníthetetlen joga. A kisebbségi csoporthoz való tartozás kérdésében

nyilatkozatra senki sem kötelezhető. […]

**12. §** (1) A kisebbséghez tartozó személynek joga van saját és gyermeke utónevének

szabad megválasztásához, családi és utónevének anyanyelve szabályai szerinti

anyakönyveztetéséhez és annak - jogszabályban meghatározott keretek között -

hivatalos okmányokban való feltüntetéséhez. […]

**17. §** A kisebbségek társadalmi szervezeteket, helyi és országos önkormányzatokat

hozhatnak létre.”

*(Részletek a nemzeti és etnikai kisebbségek jogairól szóló, 1993. évi LXXVII. törvényből)*

**Írja le a fentiek közül egy olyan paragrafus sorszámát, …**

**a)** amelyik egyéni jogot biztosít a kisebbséghez tartozók számára! ……….

**b)** amelyik közösségi (kollektív) jogot biztosít a kisebbséghez tartozók számára! ……….

**Írja le a fentiek közül annak a paragrafusnak a sorszámát, …**

**c)** amelyikben biztosított jog miatt a népszámlálások során nehéz felmérni egy-egy kisebbség

pontos létszámát! ……….

**d)** amelyik védi a kisebbségeket az erőszakos asszimilációval szemben! ……….

**e) Nevezzen meg négyet a mai Magyarországon élő, törvény által elismert**

**nemzetiségek (nemzeti és etnikai kisebbségek) közül!**

………………………………………. ……………………………………….

………………………………………. ……………………………………….

**Megoldás**

**12. Nemzeti és etnikai kisebbségek (Összesen 4 pont.)**

**a)** 7. *vagy* 12. (0,5 pont)

**b)** 17. (0,5 pont.)

**c)** 7. (0,5 pont)

**d)** 4. (0,5 pont.)

**e)** cigány (vagy roma), német, szlovák, horvát, román, ukrán, szerb, szlovén, lengyel, görög,

bolgár, ruszin, örmény *(A felsoroltak közül bármelyik négy, bármilyen sorrendben*

*elfogadható.)* (Elemenként 0,5 pont.)